Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: A szakképesítés felsőoktatási tanulmányokba történő beszámítása a felsőoktatásról szóló 1993. évi LXXX. törvény
Paragraph Index: 810

c) Vállalkozási ismeretek A vámügyintéző rendelkezzen általános tájékozottsággal a vállalkozási formákról, a vállalkozások alapításának és megszűnésének fontosabb kérdéseiről. Ismerje a vállalkozás indításának feltételrendszerét, a vállalkozási tevékenység megkezdésével kapcsolatos döntések meghozatalának főbb szempontjait, információs bázisát. Rendelkezzék átfogó ismeretekkel a vállalkozás működéséről és különösen — a vállalkozások gazdálkodásának szabályairól, — élőmunka-gazdálkodásáról és a társadalombiztosítási rendszerről, — a vállalkozások finanszírozásáról, az adózásról, — a vállalkozások eredményességének főbb mutatóiról, elemzésük és értékelésük alapvető módszereiről, — az üzleti terv szerkezetéről és tartalmáról, készítésének folyamatáról.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes